Myrvoll er oppvokst i Bodø og hennes engasjement for samiske rettigheter begynte for alvor da hun 17 år gammel skrev særoppgave på Bodø gymnas om fornorsking av samene (1971). Hun ble utdannet lærer og var lærer i Bodø fra 1977 til 1987. I 1980 var hun med på å starte Heargenjárgga Sámiid Searvi, som senere tok navnet Oarje-Sáltto Sámij Siebbre, et lokallag av Norgga Sámiid Riikasearvi. Hun studerte senere samfunnsfag og nordsamisk språk ved Universitetet i Tromsø.